EkBass/fiwiki-20250220-pages-articles huggingface dataset:
Tignes

Tignes Perustiedot Valtio: Région: Rhône-Alpes Departementti: Savoie Pinta- ala: 81,63 km² Asukasluku: 2 178 (2006) Asukastiheys: 26,7 as./km² Alueen matalin paikka: 1 550 m Alueen korkein paikka: 3 456 m Kaupunginjohtaja: Kotisivu: Tignes on ranskalainen kunta, joka sijaitsee Rhône-Alpesin alueella ja Savoien departementissa. == Maantiede == Tignesin kunta on eräs korkeimmalla sijaitsevista vakinaisesti asutuista kuntayhteisöistä Euroopassa. Varsinaisen kylän korkein kohta on 2 127 metriä ja kylässä asuu vakinaisesti lähes 2 200 asukasta. Kylä sijaitsee laaksossa, jonka halki virtaa Isère-joki, joka laskee Rhône-jokeen lähellä Valenvcen kaupunkia. == Talviurheilukeskus == Kunta on tunnettu talviurheilukeskus. Kaikkein korkeimpien huippujen alueella voidaan harrastaa hiihtämistä myös kesäisin, joten osa hiihtokeskuksista on avoinna ympäri vuoden. Tignes on muodostanut naapurikunnan Val d'Isèren kanssa yhteistyössä Espace Killyn laskettelualueen, jossa on hoidettuja rinteitä 300 kilometriä. == Historia == Ennen toista maailmansotaa Tignesin kunta ja kylä olivat lähes tuntemattomia ja niin Ranskan historian puitteissa kylän historia ei yllä edes eiliseen, vaan se on kokonaisuudessaan nykyisyyttä. *Vuonna 1933 hallinto alkoi suunnitella alueelle suurta patorakennelmaa, mutta asukkaat saivat asiasta tiedon vasta vuonna 1941. Patoamistyöt aloitettiin vuonna 1946 ja kylä peittyi lopullisesti veden alle vuonna 1952. Sitä ennen oli kylän hautausmaa siirretty uuteen paikkaan, räjäytetty talot ja mellakkapoliisi oli poistanut muuttoa vastustavat asukkaat. Nykyisin kylässä voi vierailla vain joka kymmenes vuosi, kun vuosihuollon tähden keinojärvi kuivataan. Seuraava kerta on todennäköisesti vuonna 2010. *Vuonna 1956 alkoivat 2 100 metrin korkeudessa sijaitsevan Tignesin luonnonjärven läheisyydessä hiihtokeskuksen rakennustyöt. *Vuodesta 1968 lähtien aluetta on kehitetty voimakkaasti ja sinne on rakennettu erittäin korkeatasoisia huviloita, jotka ovat tuoneet alueelle varakkaita lomailijoita. *Vuoden 1992 talviolympialaiset pidettiin osittain kylässä, eritoten siellä tapahtuivat kumparehiihdon kilpailut. == Lähteet == == Aiheesta muualla == * Sivu joka kertoo enemmän Tignesin kylästä * Tignesin tietoja Ranskan Institut Géographique Nationalin sivuistoilla * Tignes, tietoja Ranskan tilastokeskuksen sivuilla * Tignesin tietoja Quid- tietokannassa * Valokuvia Tignesistä Luokka:Ranskan kaupungit Luokka:Ranskan talviurheilukeskukset Luokka:Savoien kunnat
Kirottu koodi

Kirottu koodi on Ilkka Remeksen nuorille kirjoittama jännitysromaani, jossa seikkailee muistakin Remeksen kirjoista tuttu Aaro Korpi. Romaanin päällyksen on tehnyt Sami Saramäki ja se julkaistiin vuonna 2006. ==Juoni== Aaro Korpi on luokkaretkellä Roomassa, kunnes hän huomaa mielestään epäilyttävän tyypin ja lähtee seuraamaan tätä museoon. Tämä ”epäilyttävä tyyppi” on todellisuudessa rikollinen, joka sotkee museon taideteoksen. Juuri ennen tihutyötä rikollinen katsoo Aaroa silmiin. Poliisit tulkitsevat eleen väärin, ja varkaan paettua Aaro joutuu kuulusteluun. Todellisuudessa tihutyö on vain verho museossa sattuneelle taidevarkaudelle. Aaron selitettyä tilanteen poliisit eivät enää epäile häntä. Kun poliisit ovat tehneet nopean kuulustelun Aaro saa palata retkimajaan. Opettaja ei kuitenkaan ole tyytyväinen Aaron hetkellisestä katoamisesta. Aaro kutsutaan lisäkuulusteluihin, joka on huono asia koska Aaron luokan olisi tarkoitus lentää kotiin seuraavana aamuna. Aaro katsoo luokkatoverinsa Lauran videokameran nauhaa, ja huomaa Lauran kameralle vahingossa tallentuneen kuvan varkaasta. Laura ei kuitenkaan ole halukas luovuttamaan kameraa. Kuulusteluiden vuoksi Aaro jää Roomaan yhdeksi päiväksi vielä kouluavustaja Essin kanssa. Aarolla on poliiseille arvokasta tietoa, sillä hän on päässyt rikollisten jäljille. Poliisit eivät kuitenkaan usko häntä, joten Aaro lentää kotiin heti kuulustelun jälkeen pettyneenä. Kotiin päästyään Aaro menee internetiin etsimään tietoa. Vihdoin Aaro pääse rikollisten jäljille, joten Aaro ja Essi lentävät Alpeille, Saksaan ”laskettelemaan”. Saksassa on myös Paolo, Essin poikaystävä jonka hän tapasi Italiassa. Myös Aaron ystävä Niko lentää Saksaan auttamaan Aaroa rikollisten jäljittämisessä. Aaro sanoi Essille menevänsä ”vaeltamaan” Nikon kanssa. Todellisuudessa lihaksikkaalla Aikidoa harrastavalla nuorella miehellä ei ole mitään kokemusta vaeltamisesta. Paolon avun avulla pojat saavat selville varkaiden olinpaikan. Oikeasti Dietrich ei ole lainkaan kiinnostunut varastamastaan taideteoksesta, vaan Isänsä teoksen taakse jättämästä tärkeästä koodista. Dietrich on menettää hermonsa koodin kanssa, eikä ole huomata Aaroa ja Nikoa, jotka vakoilevat ahkerasti rikollisten tekemisiä. Rikollisten unohtaessa ulko-oven auki, pojat hiipivät taloon sisälle. Achim kuitenkin tulee hakemaan Dietrichin lompakkoa, ja lähtiessään huomaa Aaron ja Nikon talossa. Aaro auttaa Dietrichiä ratkaisemaan koodin, ja yhtäkkiä puolet tuntuvat menevän hieman sekaisin. Dietrich ei ollutkaan niin paha tyyppi kun mitä pojat luulivat. Sen sijaan moni muu asia on aivan erilainen kun mitä Aaro aluksi luuli. Taidevarkauskin tuntuu olevan verho aivan toisenlaiselle rikokselle. Koodin salaisuus paljastuu. Luokka:Ilkka Remeksen teokset Luokka:Jännitysromaanit Luokka:Suomalaiset nuortenkirjat Luokka:Vuoden 2006 kirjat
Thomas Jane

Thomas Jane (oik. Thomas Elliott III; s. 29. tammikuuta 1969 Baltimore, Maryland, Yhdysvallat) on yhdysvaltalainen näyttelijä. Hän on näytellyt muun muassa elokuvissa Deep Blue Sea (1999), Epäilyksen alaisena (2000), Tuomari (2004), Unensieppaaja (2003), Crow 2 – enkelten kaupunki ja The Mist – usva (2007), Hung (2009-2011) HBO. Nuorena Jane toimi Hollywoodissa katusoittajana.Anecdotage Luettu 22.11.2007 Jane oli naimisissa näyttelijä Patricia Arquetten kanssa vuosina 2006–2011. Heillä on vuonna 2003 syntynyt tytär. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1969 syntyneet Luokka:Elävät henkilöt
Birgit Õigemeel

Birgit Sarrap, o.s. Õigemeel, (s. 24. syyskuuta 1988) on virolainen laulaja, joka voitti vuonna 2007 paikallisen Idols-kilpailun, Eesti otsib superstaarin, ensimmäisen tuotantokauden. Vuonna 2013 hän osallistui kappaleella ”Et uus saaks alguse” Eurovision laulukilpailuun voitettuaan maaliskuussa Eesti Laul -kilpailun. Keväästä 2015 alkaen hänen taiteilijanimensä on ollut Birgit. Õigemeel avioitui Thaimaassa 15. maaliskuuta 2015 musiikkiliikemies Indrek Sarrapin kanssa. Avioitumisen myötä hänen sukunimensä vaihtui ja hän otti taiteilijanimekseen pelkän etunimensä Birgitin. Pariskunnalla on 8. lokakuuta 2013 syntynyt poika Simeon. == Diskografia == *Birgit Õigemeel (2008) *Ilus aeg (2008) *Teineteisel pool (2009) *Uus algus (2013) == Singlet == *Kas tead, mida tähendab... *365 Days *Homme *Ise *Last Christmas *Talve võlumaa *Moonduja *See öö *Põgenen *Iialgi *Eestimaa suvi *Parem on ees *You're not alone *Et uus saaks alguse == Lähteet == == Aiheesta muualla == Luokka:Virolaiset laulajat Luokka:Viron euroviisuedustajat Luokka:Vuoden 2013 euroviisuedustajat Luokka:Vuonna 1988 syntyneet Luokka:Elävät henkilöt
Speedway

Speedway voi tarkoittaa seuraavia asioita: * speedway, moottoriurheilulaji * jääspeedway, moottoriurheilulaji * Speedway, kaupunki Indianassa, Yhdysvalloissa * Speedway, Hausmylly-yhtyeen albumi vuodelta 1997 * Speedway, Elvis Presleyn albumi vuodelta 1968 * Vauhdin vaarassa tytön tähden (Speedway), mykkäelokuva vuodelta 1929 * Speedway – vauhtihullut (Speedway), Elvis Presleyn tähdittämä elokuva vuodelta 1968 * yleisnimitys ovaalin muotoisille kilparadoille Pohjois-Amerikassa.
Becki Newton

Becki Newton (oik. Rebecca Sara Newton; s. 4. heinäkuuta 1978 New Haven, Connecticut, Yhdysvallat) on yhdysvaltalainen näyttelijä. Hänen tunnetuin roolinsa on Amanda Tanenina komediasarjassa Ruma Betty vuosina 2006–2010. Hän näytteli Weird Loners -televisiosarjassa vuonna 2015. Newton kasvoi Guilfordissa Connecticutissa. Hän on suorittanut Pennsylvanian yliopistossa tutkinnon Euroopan historiassa. Hän on käsikirjoittanut ja toiminut juontajana yhdysvaltalaisella TBS-kanavalla julkkiksia haastattelevassa ohjelmassa Movie Junky. Hänellä oli myös pieni rooli Siskoni on noita -sarjan seitsemännen tuotantokauden viimeisessä jaksossa. Newton näytteli myös sarjassa Ensisilmäyksellä Neil Patrick Harrisin näyttelemän Barney Stinsonin tyttöystävää Quinniä. ==Aiheesta muualla== * Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Saint Patrick (Dominica)

Saint Patrickin alue on yksi Dominican kymmenestä hallinnollisesta alueesta. Alue rajautuu Saint Georgeen, Saint Lukeen ja Saint Markiin lännessä ja Saint Davidiin pohjoisessa. Alueen pinta-ala on 84,4 km² ja väkiluku vuonna 2011 oli 7 622. Grand Bay (tunnetaan myös nimellä Berekua) ja La Plaine ovat alueen suurimmat asutuskeskukset. Muita kyliä ovat: *Bagatelle *Bellevue Chopin *Delices *Dubuc *Fond St. Jean *Geneva *Pichelin *Petite Savanne *Stowe *Tete Morne == Lähteet == == Aiheesta muualla == Luokka:Dominican alueet
Wes Borland

thumb|Wes Borland vuonna 2013. Wesley Louden ”Wes” Borland (s. 7. helmikuuta 1975 Richmond, Virginia) on yhdysvaltalainen kitaristi. Hän on tullut tunnetuksi työstään yhtyeessä Limp Bizkit. Borland muutti lapsena perheineen Floridaan isän saatua pastorinviran presbyteerikirkosta. Hän hyväksyi 1990-luvun puolessavälissä Limp Bizkitin perustajajäsenien tarjouksen liittyä yhtyeeseen kitaristiksi. Borland oli mukana Limp Bizkitin kolmella ensimmäisellä studiojulkaisulla. Hän kuitenkin erosi yhtyeestä 12. lokakuuta 2001, koska koki yhtyeen rajoittaneen hänen taiteellista vapauttaan. Borland liittyi yhtyeeseen uudelleen vuosiksi 2004–2006. Borlandilla on ollut useita omia musiikkiprojektejaan, mutta yksikään niistä ei ole menestynyt kansainvälisesti yhtä hyvin kuin Limp Bizkit. Hän harrastaa myös kuvataidetta ja vaikuttaa tällä hetkellä yhtyeessä Black Light Burns. Elokuussa 2008 Marilyn Manson ilmoitti Borlandin liittyneen kitaristiksi Mansonin yhtyeeseen. Borland soitti Mansonin kanssa ainoastaan kahdella keikalla, Koreassa ja Los Angelesissa. Hän jätti Mansonin yhtyeen alkuvuodesta 2009 liittyäkseen jälleen takaisin Limp Bizkitiin. Luokka:Limp Bizkit Luokka:Yhdysvaltalaiset kitaristit Luokka:Vuonna 1975 syntyneet Luokka:Elävät henkilöt
Sam Rivers (basisti)

Samuel Robert "Sam" Rivers (s. 2. syyskuuta 1977 Jacksonville, Florida) on yhdysvaltalainen nu metal -muusikko. Hän on tullut tunnetuksi Limp Bizkit -yhtyeen basistina ja yhtenä sen perustajajäsenistä. Limp Bizkitin rumpali John Otto on Sam Riversin serkku. Rivers on yhtyeen nuorin jäsen ja meni vuonna 2001 naimisiin tyttöystävänsä Kinter Atkinsin kanssa. Rivers on Limp Bizkit -uransa ohella myös tuottanut muiden esittäjien levytyksiä. Luokka:Limp Bizkit Luokka:Yhdysvaltalaiset basistit Luokka:Vuonna 1977 syntyneet Luokka:Elävät henkilöt
Sam Rivers

Sam Rivers -nimisiä henkilöitä ovat: * Sam Rivers (1923–2011), yhdysvaltalainen jazzmuusikko * Sam Rivers (s. 1977), Limp Bizkitin basisti.
HIFK Kaukalopallo

HIFK Kaukalopallo on suomalainen kaukalopallojoukkue. Kaudella 2006–2007 joukkue pelasi III-divisioonassa, jossa se voitti mestaruuden voittamalla finaaliottelussa MyPS:n lukemin 14–8. Mestaruuden myötä seura nousi kaudeksi 2007–2008 II-divisioonaan. HIFK:lla on kaukalopallosta viisi Suomen mestaruutta, joista yhden voitti sen kakkosjoukkue. ==Saavutukset== * Suomen mestari 5 kertaa: 1977, 1978, 1979, 1980, 1984 * SM-pronssia 2 kertaa: 1981, 1985 * Naisten EM-kultaa yhden kerran.http://www.hifk.org/historia.htm ==Lähteet== ==Aiheesta muualla== * Viralliset kotisivut * Kauden 2013–14 SM- sarjajoukkueet. Yle Uutiset 22.8.2013. Viitattu 8.4.2013. Luokka:Suomalaiset kaukalopalloseurat Luokka:HIFK
John Otto

John Everett Otto (s. 22. maaliskuuta 1977 Jacksonville, Florida, Yhdysvallat) on Limp Bizkitin rumpali. Hän oli mukana perustamassa yhtyettä vuonna 1994. Basisti Sam Rivers on hänen serkkunsa. John Otto kuuluu yhä Limp Bizkitin kokoonpanoon. Hänellä on kaksi lasta. == Lähteet == Luokka:Limp Bizkit Luokka:Yhdysvaltalaiset rumpalit Luokka:Vuonna 1977 syntyneet Luokka:Elävät henkilöt
Roppō

Roppō (; ) viittasi alun perin Japanin lain kuuteen pääosaan. Termiä käytetään myös yleisesti viittaamaan lain kuuteen pääalueeseen. Kuusi lakia ovat: #Siviilioikeus ( - 1896) #Kauppaoikeus ( - 1899) #Rikosoikeus ( - 1907) #Japanin perustuslaki ( - 1946) #Rikosprosessi ( - 1948) #Siviiliprosessi ( - 1996) Sana roppō on muunnos Japaniin Meiji-kauden alussa tuodun Ranskan lakikokoelman Code Napoléonin nimestä, japaniksi Napoleon go-hōten (). Vaikka Code Napoléon koostui viidestä pääosasta, japanilaiset lisäsivät omaan kokoelmaansa perustuslakinsa, ja kokoelman nimitykseksi tuli "roppō". Lainsäädäntö on Japanissa usein niukkaa. Lakikirja Roppō zensho, joka muistuttaa kooltaan suurta sanakirjaa, sisältää kaikki kuusi lakia sekä muita Japanin parlamentin säätämiä lakeja. Roppo
Varde

Varde on Tanskassa Etelä-Tanskan alueella sijaitsevan Varden kunnan keskustaajama. Vuoden 2012 alussa taajamassa oli 13 416 asukasta. Varde on keskiajalla perustettu kaupunki, ja se sijaitsee Jyllannin niemimaan länsirannikolla. == Historia == Varden kaupungin tarkkaa ikää ei tiedetä, mutta ensimmäiset kirjalliset lähteet mainitsevat sen vuoden 1100 tienoilla, ja sen arvellaan olleen olemassa jo varhaiskeskiajalla. Kaupunki on kasvanut merenkulkijoille suojaisaan jokisuuhun, joka on ollut myös maanteiden risteyskohta sopivalla etäisyydellä merestä ollakseen turvallinen. Tuolloin kaupunkia suojasi myös linnoitus. Noin vuonna 1300 linnoitus muutti kaupungin eteläpuolelle pienelle saarelle. Molempien linnoituksien sijaintipaikoilta on löytynyt muinaisesineistöä, jota on näytteillä Varden museossa. Vaikka kaupunki ei ole koskaan ollut suuri, on siellä jo keskiajalla ollut kaksi kirkkoa.http://www.visitvarde.dk/defaultdk.asp . Varden Pyhän Jaakobin kirkon vanhimmat osat edustavat jo romaanista arkkitehtuuria 1000-luvun alkupuolelta, kun taas kirkon torni on peräisin myöhäiskeskiajalta. Kirkkoa on myös myöhempinä aikoina laajennettu.http://www.visitvarde.dk/sider/kirker.asp . Varde sai kaupunkioikeudet () vuonna 1442. Kaupunki paloi melkein kokonaan 1821, joten Pyhän Jaakobin kirkko jäi lähes ainoana keskiajalta peräisin olevana rakennuksena jäljelle.http://www.lokalarkiver.dk/varde/Byens%20historie.htm . Kuva:Varde - Restaurant Sillasens Hus.jpg|Tulipalosta säästynyt "Sillasens Hus" vuodelta 1797 torin laidalla. Kuva:Museet for Varde by og omegn.jpg|Varden museo. Kuva:Varde - Det Gamle Rådhus.jpg|Vanha raatihuone. ==Lähteet== ==Aiheesta muualla== * Varden kunnan kotisivut * Varde-portaali * Varden matkailutoimisto * Museoita ja muita kohteita Luokka:Tanskan kaupungit Luokka:Tanskan kuntien keskustaajamat Luokka:Varden kunta
Dallas-Kalevala

Dallas-Kalevala on suomalaisen arkkitehti- ja taiteilijapari Casagrande & Rintalan automatkaan Suomesta Japaniin perustuva näyttely ja taideteos Demeter kansainvälisessä ympäristötaidenäyttelyssä Obihirossa Hokkaidon saarella Japanissa vuonna 2002. Casagrande & Rintala ajoivat Land Rover -maastoautolla Suomesta Japaniin Venäjän ja Siperian halki. Matkan aikana he valokuvasivat venäläisiä mummoja, keräsivät vanhoja kirveitä ja äänittivät paikallisia radiokanavia. Matkan aikana kerätystä materiaalista tehtiin ympäristötaideteos Obihiron kaupungissa sijaitsevaan 24 hevosen talliin. Matka kesti 24 päivää. ==Lähteet== == Aiheesta muualla == *Casagrande Laboratory: Dallas-Kalevala Images *Suomi-Venäjä -seura: Autolla halki Venäjän *EGGO: Finland - Russia - Japan Luokka:Casagrande & Rintalan teokset
David R. Ellis

David Richard Ellis (8. syyskuuta 1952 Santa Monica, Kalifornia – 7. tammikuuta 2013 Johannesburg, Etelä-Afrikka) oli yhdysvaltalainen elokuvaohjaaja ja entinen sijaisnäyttelijä. Hän harrasti nuorena lainelautailua ja alkoi esiintyä pikkurooleissa elokuvissa teini-ikäisenä. Surffausharrastuksensa ansiosta hän pääsi stunt-tehtäviin 1970-luvun puolivälistä asti. Ohjaajana hän aloitti elokuvalla Kotia kohti II – Seikkailu San Franciscossa vuonna 1996, mutta tuli laajemmin tunnetuksi vuonna 2006 ohjatessaan elokuvaa Snakes on a Plane. Tämän elokuvan suunnitteluun osallistui lukuisia sen tulevia faneja, jotka estivät elokuvan nimen vaihtamisen ja tekivät sille omia mainosjulisteitaan. ==Filmografia== * Kotia kohti II – Seikkailu San Franciscossa (Homeward Bound II: Lost in San Francisco) (1996) * Final Destination – viimeinen määränpää 2 (2003) * Cellular (2004) * Snakes on a Plane (2006) * Asylum (2008) * The Final Destination 3D (2009) * Shark Night (2011) == Lähteet == ==Aiheesta muualla== * Luokka:Yhdysvaltalaiset elokuvaohjaajat Luokka:Vuonna 1952 syntyneet Luokka:Vuonna 2013 kuolleet
Latinankielinen Wikipedia

Latinankielinen Wikipedia () on Wikipedian latinankielinen versio. Vicipaedia aloitti vuonna 2002 lähinnä antiikkiin suuntautuneena projektina, mutta myöhemmin se on laajentunut käsittelemään kaikenlaisia aiheita muiden laajojen Wikipedioiden tapaan. Vicipaedia Latina on saanut kasvavassa määrin erilaista asiantuntemusta edustavia kirjoittajia, ja samalla artikkelien kieliasu on huomattavasti parantunut. Tavoitteena on noudattaa klassillisen tai filologisen latinan kieliopillista normia. Sanojen valinnassa pyritään noudattamaan klassillista perinnettä, mutta moderneista asioista puhuttaessa on omaksuttu Nuntii Latini -tyyppinen pragmaattisuus, jossa pyritään harkituilla sanalainoilla täsmälliseen ilmaisuun. Ennen uudissanojen käyttöönottoa asioista yleensä keskustellaan varsin perusteellisesti.Esimerkkinä mainittakoon sanasta keskitysleiri 3.–4. helmikuuta 2009 käyty keskustelu, jonka tuloksena päädyttiin Reijo Pitkärannan käyttämään termiin castra carceralia. Artikkelien kieli on luonnollisesti latina, mutta keskusteluissa on mahdollista käyttää useita kieliä aina tarpeen mukaan. Tavoitteena on myös luoda oppimisalusta (Porta Eruditionis) koululaisille ja latinasta kiinnostuneille aikuisopiskelijoille. Vicipaedia Latinassa on noin artikkelia. == Huomautukset == Latinankielinen Wikipedia
Saint George (Dominica)

Saint Georgen alue on yksi Dominican kymmenestä hallinnollisesta alueesta. Alue rajautuu Saint Pauliin pohjoisessa, Saint Patrickiin idässä ja Saint Lukeen etelässä. Alueen pinta-ala on 56,1 km² ja vuonna 2011 väkiluku oli 21 241. Alueen keskus on Roseau, joka on samalla Dominican pääkaupunki. Sen lisäksi alueeseen kuuluvat seuraavat kylät: *Fond Cani *Trafalgar *Wotten Waven *Morne Prosper *Giraudel *Eggleston *Laudat *Bellevue Chopin == Lähteet == Luokka:Dominican alueet
Menestyksen salaisuus

Menestyksen salaisuus on Leevi and the Leavingsin kokoelma-albumi. Se julkaistiin vuonna 1992 levymerkillä Pyramid. Albumin kansitaiteen on toteuttanut Mikko Kurenniemi. Levy on myynyt 31 099 kappaletta, ja se palkittiin kultalevyllä vuonna 1995. == Kappaleet == # # # # # # # # # # # # # # # # # # # # # # == Lähteet == == Aiheesta muualla == * Menestyksen salaisuus discogs.com -sivustolla Luokka:Vuoden 1992 kokoelma-albumit Luokka:Leevi and the Leavingsin albumit
Tarn

Tarn () on Ranskan departementti numero 81, joka on saanut nimensä Tarnjoen mukaan. Departementti sijaitsee Etelä-Ranskassa entisellä Oksitanian hallintoalueella. Departementti on pinta-alaltaan 5 758 neliökilometriä ja siellä on 377 675 asukasta (2011). Tarnin pääkaupunki on Albi. Tarn on jaettu edelleen kahteen arrondissementtiin, 46 kantoniin ja 324 kuntaan. Tarnin departementti syntyi Ranskan vallankumouksen yhteydessä 4. maaliskuuta 1790. Tarn muodostettiin osasta Languedocin provinssia. == Katso myös == * Luettelo Tarnin kunnista == Lähteet == ==Aiheesta muualla== * Tarnin departementin kotisivut *
Pointe Michel

Pointe Michel on pieni kaupunki St. Luken alueella Dominican lounaisosassa pääkaupunki Roseausta etelään. Vuoden 2011 väestönlaskennan mukaan siellä asui 1 667 asukasta. == Lähteet == == Aiheesta muualla == Luokka:Dominican maantiede
Östersundin raatihuone

Östersundin raatihuone () on rakennus Östersundin kaupungissa, Jämtlandin läänissä Ruotsissa. Se on rakennettu vuosina 1909–1912 arkkitehti Frans Bertil Wallbergin piirustusten pohjalta. Rakennusmestarina toimi Johan August Hellström. Rakennus edustaa kansallisromanttista tyyliä, jossa moderni pohjoiseurooppalainen tiiliarkkitehtuuri kohtaa jämtlantilaisen rakennusperinteen. ==Aiheesta muualla== Luokka:Ruotsin raatihuoneet Luokka:Östersundin kunta
Kajaanin raatihuone

Kajaanin raatihuone on kulttuurihistoriallisesti merkittävä rakennus Kajaanissa. Raatihuone on vanhin Kajaanin keskusta-alueella säilynyt rakennus. Kajaanilaiset saivat luvan ja taloudellisen avustuksen raatihuoneen rakentamiseen tsaari Aleksanteri ensimmäiseltä tämän vieraillessa Kajaanissa 1819. Raatihuone on suunniteltu Yleisten rakennusten intendentinkonttorissa kajaanilaisten omien suunnitelmien pohjalta. Empiretyylisen puurakennuksen suunnitelmat on allekirjoittanut intendentti Carl Ludvig Engel ja konduktööri Anton Wilhelm Arppe, mutta yleisesti sitä pidetään Engelin suunnittelemana. Rakennus valmistui 1831. Kajaanin kaupunki entisöi raatihuoneen 1985–1990. Suunnitelmien pohjana käytettiin Irmeli Hangan Oulun yliopiston arkkitehtuurin osastolle tekemää diplomityötä. Entisöinnissä palautettiin muun muassa rakennuksen alkuperäinen seinäväri eli raatihuone on nykyään saman värinen kuin se oli valmistuessaan. Rakennukseen vuonna 1904 vaihdetut uusrenessanssityyliset ikkunat päätettiin jättää ennalleen, vaikka keskustelua ikkunoiden palauttamisesta alkuperäiseen empire-tyyliin keskusteltiinkin. Kajaanin kaupungille myönnettiin restauroinnista Oulun läänin rakennussuojelupalkinto, Viisikanta-palkinto, vuonna 1992. Raatihuoneella on entisöinnin jälkeen toiminut Kajaanin kaupungin eri virastojen toimistoja ja matkailuinfo. Elias Lönnrot -keskus on toiminut talossa helmikuusta 2007 alkaen. ==Postimerkkejä== 7\. heinäkuuta 1951 Suomessa julkaistiin ruskea 20 markan arvoinen postimerkki Kajaanin kaupungin 300-vuotisjuhlien kunniaksi. Postimerkissä näkyvät Ämmäkosken saaressa oleva Isak Rasmuksenpojan johdolla 1604–1619 rakennettu Kajaanin linna (1619–1717), Koivukosken voimalaitos ja Jac Ahrenbergin Kajaanin kirkko (1896) sekä Engelin suunnitteleman Kajaanin raatihuoneen tornit.Postimerkit, Kuopassa.net == Lähteet == == Aiheesta muualla == Raatihuone Luokka:Suomen raatihuoneet Luokka:Carl Ludvig Engelin suunnittelemat rakennukset Luokka:Suomen 1800-luvulla rakennetut rakennukset ja rakennelmat Luokka:1800-luvulla rakennetut hallintorakennukset
Soufrière (Dominica)

thumb|200px|Ilmakuva kylästä. Soufrière on kylä Saint Markin alueella Karibianmeren saarivaltion Dominican eteläosassa. Vuonna 2011 kylän väkiluku oli noin 970.Dominica: Parishes & Major Towns - Statistics & Maps on City Population ==Lähteet== ==Aiheesta muualla== *Valokuvia Soufrièren kylästä Luokka:Dominican maantiede Luokka:Kylät
Pont de Normandie

Pont de Normandie on Seine-joen ylittävä vinoköysisilta moottoritiellä A29 Normandiassa Ranskassa. Silta on viimeisin Seine-joen silta ennen merta. Silta yhdistää Seinen pohjoispuolella sijaitsevan Le Havren eteläpuolella sijaitsevaan Honfleuriin. Ranskan pääministeri Edouard Balladur vihki sillan käyttöön 20. tammikuuta 1995. Sillan rakennuskustannukset olivat yli 2 miljardia frangia, joka vastasi silloisessa rahassa noin 1,8 miljardia markkaa. Sillan köydet suunniteltiin kestämään jopa 70 metriä sekunnissa puhaltavaa tuulta. Sillan alituskorkeus on 52 metriä. Sen valmistuessa oletettiin, että noin 6 000 autoa käyttäisi siltaa päivittäin. ==Lähteet== ==Aiheesta muualla== *Tietoa ja kuvia sillasta Luokka:Normandia Luokka:Vinoköysisillat Luokka:Ranskan tieliikennesillat
BBC Two

BBC Two on brittiläisen BBC:n antenniverkon toinen pääkanava. Kanava aloitti vuonna 1967 ensimmäisenä eurooppalaisena televisiokanavana säännölliset värilähetykset. Kanava esittää brittiläisiä televisiosarjoja sekä yhdysvaltalaisia televisio-ohjelmia ja sarjoja. ==Lähteet== Two Luokka:Vuonna 1964 perustetut televisiokanavat
Homustah

Homustah (, ) on maalaiskunta (nasleg) ja sen keskuskylä Verhneviljuiskin ulusin keskiosassa Sahan tasavallassa Venäjällä. Kylä sijaitsee 55 kilometriä piirikeskuksesta Verhneviljuiskista koilliseen. == Lähteet == Luokka:Verhneviljuiskin ulus
Karl Sanders

Karl Sanders (s. 5. kesäkuuta 1964 Greenville, Etelä-Carolina, Yhdysvallat) on yhdysvaltalaisen death metal -yhtyeen Nilen kitaristi-laulaja ja perustaja. Hänellä on äärimmäisen nopea ja tekninen soittotyyli ja erittäin matala ääni. Sanders käyttää Jackson Guitarsin, Deanin ja Kxk:n kitaroita. Sanders on julkaissut kaksi Lähi-idän esi-islamistisesta kulttuurista ja musiikkiperinteestä vaikutteita saanutta soolojulkaisua, Saurian Meditation vuonna 2004 ja Saurian Exorcisms vuonna 2009. == Laitteisto == * Kxk Warrior V (kitara) * Jackson Custom Nile King V (kitara) * Dean V 79 (kitara) * Dean ML 79' (kitara) * Fender Stratocaster (kitara) * Seymour Duncan Invader (mikrofonit) * Marshall JCM 2000 (vahvistin) * Marshall (vahvistinkaapit) == Diskografia == Nile :ks. Nilen diskografia Soolotuotanto * * * == Aiheesta muualla == *NILE-Catacombs Official page *Official Relapse Records Band Page Luokka:Yhdysvaltalaiset kitaristit Luokka:Vuonna 1964 syntyneet Luokka:Elävät henkilöt
Dallas Toler-Wade

Dallas Toler-Wade (s. 6. kesäkuuta 1974) on yhdysvaltalaisen death metal -yhtyeen Nilen toinen laulaja-kitaristi, joka liittyi yhtyeeseen korvaamaan vuonna 1996 yhtyeestä eronneen John Ellersin vuonna 2000. Hän käyttää Deanin kitaroita. Toler-Wade on myös erittäin taitava rumpali. == Diskografia == Nile * * * * * Lecherous Nocturne * Luokka:Yhdysvaltalaiset metallimusiikin laulajat Luokka:Yhdysvaltalaiset metallimusiikin kitaristit Luokka:Elävät henkilöt Luokka:Vuonna 1974 syntyneet
Annihilation of the Wicked

Annihilation of the Wicked on yhdysvaltalaisen death metal -yhtye Nilen neljäs albumi. Se julkaistiin toukokuussa 2005 Relapse Recordsin kautta päättäen yhtyeen sopimuksen kyseisen levy-yhtiön kanssa. Teemallisesti Annihilation of the Wicked jatkaa yhtyeen linjaa nojaten vahvasti muinaisen Egyptin mytologiaan ja H. P. Lovecraftin kirjoituksiin. == Kappaleet == # # # # # # # # # # Japanin bonuskappale # * == Kokoonpano == * Karl Sanders – laulu, kitara, baglama saz, kosketinsoittimet, bouzouki * Dallas Toler-Wade – laulu, kitara * George Kollias – rummut, lyömäsoittimet * Jon Vesano – basso, laulu == Arvostelut == * Allmusic: Allmusic review * Blabbermouth: 9/10Blabbermouth: Album review * Imperiumi: 9/10 * PopMatters: 9/10Popmatters review == Lähteet == Luokka:Vuoden 2005 albumit Luokka:Nilen albumit
In Their Darkened Shrines

In Their Darkened Shrines on yhdysvaltalaisen death metal -yhtyeen Nilen kolmas albumi, joka julkaistiin 20. elokuuta 2002. Albumilta julkaistiin kaksi singleä: "Execration Text" ja "Sarcophagus". Kummallekin edellä mainituista kappaleista tehtiin myös musiikkivideot. == Kappaleet == # # # # # # # # # # # # == Kokoonpano == * Karl Sanders – laulu, kitara, basso * Dallas Toler-Wade – laulu, kitara, basso * Tony Laureano – rummut, lyömäsoittimet, laulu * Jon Vesano ja Mike Breazeale – laulu == Arvostelut == * Imperiumi: 9+/10 * Soundi: == Lähteet == Luokka:Vuoden 2002 albumit Luokka:Nilen albumit
Black Seeds of Vengeance

Black Seeds Of Vengeance on Yhdysvalloista kotoisin olevan death metal -yhtyeen Nilen toinen pitkäsoitto, joka julkaistiin vuonna 2000. Albumi on yleisesti kriitikoiden ylistämä ja Terrorizer-lehti valitsi sen vuoden parhaaksi julkaisuksi. Levyllä laulaa ja soittaa ensimmäistä kertaa Dallas Toler-Wade. == Kappaleet == # # # # # # # # # # # # == Kokoonpano == * Karl Sanders – laulu, kitara * Dallas Toler-Wade – laulu, kitara * Chief Spires – laulu, bassokitara * Pete Hammoura – rummut, laulu Tämä on levyn kansilehteen listattu kokoonpano. Varsinaiset rummut levylle on soittanut Derek Roddy, Pete Hammoura vieraili vain levyn raidalla "To Dream of Ur"Official Nile Forum FAQ . == Arvostelut == * AllMusic: * Metalliluola: 9-/10 == Lähteet == Luokka:Vuoden 2000 albumit Luokka:Nilen albumit
Erkki Koivusalo

Erkki Koivusalo (8. joulukuuta 1925 - 16\. helmikuuta 1988) oli suomalainen kuunnelmakirjailija, elokuvakäsikirjoittaja ja mainostoimittaja. Koivusalo debytyi kuunnelmakirjailijana 1950-luvun alussa. Hänen kuunnelmiaan ovat muun muassa rakkaustarina Pilviä taivaanrannalla ja jännityskertomus Kuollutta ei voi murhata. Kuunnelmien lisäksi Koivusalo teki elokuvakäsikirjoituksia. Näistä ensimmäinen oli Hannu Lemisen ohjaama Morsiusseppele (1954), Jussi Jurkan näyttelemän nuoren miehen odysseia 1900-luvun alun Helsingissä ja Euroopassa. Yhdessä Usko Kempin kanssa Koivusalo käsikirjoitti T. J. Särkän ohjaaman huumoria sisältävän jännityselokuvan Kovaa peliä Pohjolassa (1959). Kepeän elokuvan pääosassa oli Tauno Palo kaksoisroolissa. Maunu Kurkvaaran elokuvien parissa Koivusalo työskenteli kahteen otteeseen. Yhdessä Kurkvaaran kanssa hän kirjoitti käsikirjoituksen Kurkvaaran ohjaamaan elokuvaan Autotytöt (1960). Elokuva oli ensimmäisiä suomalaisia yhteiskunnallisia elokuvia (buumi, joka varsinaisesti nosti päänsä 1960-luvun lopulla). Se käsitteli nuoria liftarityttöjä, jotka irtolaisina notkuivat tienvarsilla pummaten kyytejä vanhemmilta miehiltä. Kurkvaaran viimeiseksi jääneessä elokuvassa Perhosen uni (1986) Koivusalo toimi kuvaajana. Vakituisen päivätyönsä Koivusalo teki mainostoimittajana. Hän oli myös urheilusukelluksen uranuurtajia Suomessa. ==Lähteet== *Suomen Kansallisfilmografia *Kari Uusitalo: Hei, rillumarei: suomalaisen elokuvan mimmiteollisuusvuodet 1949–1955 (1978) *Kari Uusitalo: Suomen Hollywood on kuollut: kotimaisen elokuvan ahdinkovuodet 1956–1963 (1981) Luokka:Suomalaiset elokuvakäsikirjoittajat Luokka:Suomalaiset kirjailijat Luokka:Suomalaiset sukeltajat Luokka:Vuonna 1925 syntyneet Luokka:Vuonna 1988 kuolleet
The Secret Life of...

The Secret Life of... on The Veronicas -duon esikoisalbumi, joka julkaistiin Australiassa 17. lokakuuta 2005. Albumia myytiin Yhdysvalloissa 50 000 kappaletta. Yhtye sai tukea albumin tuottamiseen mm. Billy Steinbergilta (Madonna), Clif Magnessilta (Avril Lavigne), Max Martinilta (Britney Spears) ja Dr. Lukelta (Kelly Clarkson). ==Singlet== Ensimmäinen single oli "4ever". Toinen single oli "Everything I'm Not", joka ei saanut niin suurta suosiota kuin ensimmäinen. Kolmas single oli "When It All Falls Apart", joka menestyi yhtä heikosti kuin edellinen julkaisu. Neljäs single oli "Revolution", joka julkaistiin Australiassa 7. elokuuta 2006. Viimeinen single oli "Leave Me Alone", ja se julkaistiin Australiassa 4. marraskuuta 2006. == Kappaleet == # # # # # # # # # # # # ;Euroopan ja Brasilian painokset # * ;Yhdysvaltain painos # * # ;DVD (USA Special Edition) # 4ever" (musiikkivideo) # Everything I’m Not (musiikkivideo) # The Making of: The Everything I’m Not (musiikkivideo) # Behind the Scenes footage == Arvostelut == * AllMusic: AllMusic review Viitattu 19.1.2019. * Rolling Stone: Rolling Stone review Viitattu 19.1.2019. * Sputnikmusic: Sputnikmusic: Emeritus review Viitattu 19.1.2019. == Lähteet == Luokka:Vuoden 2005 esikoisalbumit Luokka:Australialaiset popalbumit Luokka:Australialaiset rockalbumit Luokka:Don Gilmoren tuottamat albumit Luokka:Max Martinin tuottamat albumit Luokka:Dr. Luken tuottamat albumit
Jigi

Jigi on silikonista valmistettu matoa, toukkaa tai kalaa muistuttava viehe. Jigiin kiinnitetään paino, jonka ansiosta jigi uppoaa etuosa edellä. Jigiä pyritään pomputtelemaan pohjassa tai pohjan lähellä. Myös pilkkimisessä voidaan käyttää jigiä. Jigikalastuksessa käytetään yleensä jäykähköjä vapoja ja punottua siimaa. Yleisimmät jigityypit ovat toukka-, mato- ja kalajigi. thumb|left|300px| ==Kalastaminen jigillä== Jigillä kalastetaan tyypillisesti niin, että jigin annetaan upota pohjaan, jolloin huomataan siiman veltostuminen. Tämän jälkeen tehdään vavalla nykäisy ja kelataan löysät pois, mitä jatketaan siihen asti kunnes siima on kelautunut kokonaan takaisin kelalle. Toinen tapa nostaa viehe pohjasta on tehdä yhdestä viiteen nopeaa kammenpyöräytystä vavan ollessa koko ajan siiman suuntaisena. Tämän tekniikan etu on siinä, että vastaisku saadaan tehtyä heti ja nopeasti, koska vapa on jo valmiiksi alhaalla. Vastaiskun ei tarvitse olla pitkä, kunhan se on hyvin nopea. Jigissä on useimmiten vain yksi koukku, ja nopealla vastaiskulla saadaan maksimoitua koukun tarttuminen. Kala nappaa vieheeseen useimmiten vieheen ollessa laskeutumassa takaisin pohjaa kohti noston jälkeen. thumb|right|350px|jigi Jigiä voidaan käyttää myös pilkin tavoin. Ankkuroidusta tai hitaasti virran tai tuulen mukana ajelehtivasta veneestä pilkkien pystyy tavoittamaan kivien koloissa lymyävät kalat, joita ei kevyemmillä vieheillä pysty tavoittamaan. Liikkuvasta veneestä pilkkiminen ei kuitenkaan ole jokaisenoikeus, vaan se rinnastetaan vetouisteluun. Jäältä pilkkiessä jigi on usein tasapainopilkin kaltainen, jolloin jigi nykäisyn yhteydessä ui sivusuunnassa ja houkuttelee kaloja laajemmalta alueelta kuin paikallaan pomppiva viehe. Jigillä voidaan saada melkein jokaista Suomessa esiintyvää kalaa. Tavallisimpia saaliskaloja ovat ahven, kuha ja hauki. Luokka:Vieheet
Saffron Burrows

Saffron Domini Burrows (s. 22. lokakuuta 1972) on englantilainen näyttelijä. Hän syntyi Lontoossa ja loi teini-ikäisenä menestyksekkään mallinuran Englannissa ja Ranskassa. Burrowsin elokuvaura alkoi roolilla elokuvassa Welcome to the Terra Dome. Sittemmin hän on esiintynyt esimerkiksi elokuvissa Wing Commander (1999), Deep Blue Sea (1999), Kiusauksen hinta (2001) Enigma (2001), ja Pankkikeikka (2008). Burrows kertoi vuonna 1999 haastattelussa olevansa biseksuaali. Hän oli useita vuosia yhdessä ohjaaja Mike Figgisin kanssa ja esiintyi muun muassa tämän elokuvissa Neiti Julie (1999) ja Timecode (2000). == Lähteet == == Aiheesta muualla == * Luokka:Englantilaiset näyttelijät Luokka:Vuonna 1972 syntyneet Luokka:Elävät henkilöt
Adrianne Curry

Adrianne Adelaide Samaire Curry (s. 6. elokuuta 1982 Joliet, Illinois) on yhdysvaltalainen malli. Hän voitti Huippumalli haussa -ohjelman ensimmäisen tuotantokauden. Curry sijoittui vuonna 2005 Maximin "sadan kuumimman naisen" listan 100. sijalle. Hän on biseksuaali ja oli naimisissa yhdysvaltalaisen näyttelijä Christopher Knightin kanssa. Hän toimi Ballbreakers-pelishow'n juontajana. Curry on esiintynyt useissa lehdissä, kuten Playboyssa ja Peoplessa. Hänellä on pituutta 1,79 metriä, ruskea tukka, vihreät silmät ja rintaimplantit. ==Aiheesta muualla== * Viralliset sivut * Adrianne Curry Gab- sivustolla Luokka:Yhdysvaltalaiset mallit Luokka:Vuonna 1982 syntyneet Luokka:Elävät henkilöt
Kentik

Kentik (, ) on nasleg eli maalaiskunta Verhneviljuiskin ulusin keskiosassa Sahan tasavallassa Venäjällä. Kentikin naslegin keskuskylä Haryjalah (ven. Харыялах) sijaitsee Viljuin varrella, yhdeksän kilometriä piirieskuksesta Verhneviljuiskista länteen. Kentikin alueella harjoitetaan nautakarjan ja hevosten hoitoa, jotka tuottavat maitotaloustuotteita ja lihaa. Keskuskylässä on kulttuuritalo, yhtenäiskoulu, terveyskeskus ja kauppa. Asukasluvun kehitys: *700 (1989) *741 (2001) == Lähteet == Luokka:Verhneviljuiskin ulus
Georg Korkman

Georg Korkman (s. 15. huhtikuuta 1940) on suomalainen elokuvakäsikirjoittaja ja apulaisohjaaja. Korkman tunnetaan erityisesti Matti Kassilan elokuvan Vodkaa, komisario Palmu (1969) ja Edvin Laineen Täällä Pohjantähden alla -elokuvaversion (1968) käsikirjoittajana, vaikka komisario Palmu -elokuvan yhteydessä häntä luultiin Mika Waltarin nimimerkiksi. Korkman toimi myös apulaisohjaajana kummassakin elokuvassa. Apulaisohjaajana hän toimi myös Jarno Hiilloskorven toistaiseksi viimeiseksi jääneessä ohjaustyössä Rakkaus alkaa aamuyöstä (1966). Korkman on ollut myös mukana suunnittelemassa erityisesti koulumaailmaa käsitteleviä lyhyitä dokumenttielokuvia. Korkmanin ainoaksi omaksi filmiohjaukseksi on jäänyt Aloittelijana keisarillisessa Aleksanterin yliopistossa (1966), niin ikään koulumaailmaan sijoittuva lyhyt fiktio. Korkman on työskennellyt myös koulutusvastaavana Suomen Teatterikorkeakoulun täydennyskoulutuskeskuksessa. == Aiheesta muualla == * Luokka:Suomalaiset elokuvakäsikirjoittajat Luokka:Vuonna 1940 syntyneet Luokka:Elävät henkilöt
Romaine Brooks

Romaine Brooks (oik. Beatrice Romaine Goddard, 1. toukokuuta 1874 Rooma, Italia – 7. joulukuuta 1970 Nizza, Ranska) oli yhdysvaltalainen taidemaalari, joka oli erikoistunut muotokuvamaalaukseen ja käytti hyvin hillittyä palettia, jota hallitsee harmaa. Hän ei omaksunut aikansa taidetyylejä, kuten kubismia and fauvismia, vaan sai pikemminkin vaikutteita 1800-luvun symbolismista ja fin de sièclestä, etenkin James McNeill Whistlerin teoksista. Hänen aiheensa liikkuivat nimettömistä malleista ylhäisön edustajiin, mutta parhaiten hänet tunnetaan naiskuvista, joissa malli on pukeutunut androgyynisesti tai miesten vaatteisiin, mistä esimerkki on hänen omakuvansa vuodelta 1923, joka on hänen yleisimmin kopioitu teoksensa.Latimer, Women Together, 51. ==Lähteet== * Latimer, Tirza True (2006). "Romaine Brooks and the Future of Sapphic Modernity." Doan, Laura; Jane Garrity (2006). Sapphic Modernities: Sexuality, Women and English Culture. New York: Palgrave MacMillan, 35–54. ISBN 1-4039-6498-X. ===Viitteet=== Luokka:Yhdysvaltalaiset taidemaalarit Luokka:Vuonna 1874 syntyneet Luokka:Vuonna 1970 kuolleet Luokka:Muotokuvamaalarit
Nina Andrycz

Nina Andrycz (11. marraskuuta 1912 – 31. tammikuuta 2014 Varsova) oli puolalainen teatteri-, televisio- ja elokuvanäyttelijä. Hän uransa jatkui 1930-luvulta aina 2000-luvun puolelle. Hänen tunnetuimpiin rooleihinsa lukeutuu Maria Kalergisin rooli elokuvassa Varsovalainen ensi-ilta (Warszawska premiera). Hänet tunnettiin lempinimellä Puolalaisen teatterin suuri nainen.Polskie Radio: 'Great Dame of Polish Theatre' dies aged 101' Andrycz oli syntynyt nykyisessä Valko-Venäjän Brestissä ja valmistunut Państwowe Wyższe Szkoły Teatralnesta Varsovassa vuonna 1934. Nina Andrycz oli vuosina 1947–1968 naimisissa Józef Cyrankiewiczin kanssa, joka oli Puolan pääministeri 1947–1952 ja 1954–1970 sekä Puolan presidentti 1970–1972. ==Lähteet== Luokka:Puolalaiset näyttelijät Luokka:Vuonna 1912 syntyneet Luokka:Vuonna 2014 kuolleet Luokka:Yli satavuotiaiksi eläneet puolalaiset
Achille Compagnoni

Achille Compagnoni (26. syyskuuta 1914 – 13. toukokuuta 2009) oli italialainen vuorikiipeilijä. Yhdessä Lino Lacedellin kanssa hän saavutti ensimmäisenä ihmisenä maailmassa K2:n huipun 31. heinäkuuta 1954. Retkikuntaa johti Ardito Desio. Luokka:Italialaiset vuorikiipeilijät Luokka:Vuonna 1914 syntyneet Luokka:Vuonna 2009 kuolleet
Józef Cyrankiewicz

Józef Adam Zygmunt Cyrankiewicz (23. huhtikuuta 1911 – 20. tammikuuta 1989) oli puolalainen sosialistinen, vuoden 1948 jälkeen kommunistinen poliitikko. Hän oli Puolan pääministeri 1947–1952 ja uudestaan 1954–1970. Puolan presidentti hän oli 1970–1972. Cyrankiewicz syntyi Tarnówissa, silloisessa Itävalta-Unkarissa, ja opiskeli Krakovan Jagellon yliopistossa. Hänestä tuli Puolan sosialistipuolueen paikallisosaston sihteeri 1935. ==Lähteet== Luokka:Puolan presidentit Luokka:Puolan pääministerit Luokka:Vuonna 1911 syntyneet Luokka:Vuonna 1989 kuolleet
Tyrrell 024

Tyrrell 024 oli Harvey Postlethwaiten suunnittelema Formula 1 -auto, jota Tyrrell-talli käytti kaudella 1996. Autoa ajoivat japanilainen Ukyo Katayama ja suomalainen Mika Salo. 024 oli paranneltu versio edellisen kauden autosta. Yamahan moottorit olivat kuitenkin epäluotettavia, mikä johti siihen, että Tyrrell siirtyi Fordin valmistamiin V8-moottoreihin seuraavalla kaudella. Yamahan moottoreiden epäluotettavuudesta kertoo 15 keskeytystä. Molemmat autot selvisivät maalin samassa kilpailussa neljä kertaa. Salo oli koko kauden ajan selvästi Katayamaa nopeampi ja ylsi pistesijoille kolme kertaa. Katayama jäi Salon varjoon eikä saavuttanut ainuttakaan pistettä. Tyrell sijoittui valmistajien mestaruussarjassa kahdeksanneksi viidellä pisteellä. == Formula 1 -tulokset == (lihavointi tarkoittaa paalupaikkaa) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1996 Tyrrell Yamaha V10 AUS BRA ARG EUR SMR MON ESP CAN FRA GBR GER HUN BEL ITA POR JPN 5 8. Ukyo Katayama 11 9 Kesk. DSQ Kesk. Kesk. Kesk. Kesk. Kesk. Kesk. Kesk. 7 8 10 12 Kesk. Mika Salo 6 5 Kesk. DSQ Kesk. 5 DSQ Kesk. 10 7 9 Kesk. 7 Kesk. 11 Kesk. Luokka:Formula 1 -kausi 1996 Luokka:Tyrrellin Formula 1 -autot
Ossi Skurnik

Oscar Oscher "Ossi" Skurnik (8. joulukuuta 1927 Helsinki – 24. tammikuuta 2002 Vantaa viitattu 24.4.2014) oli suomalainen elokuvaleikkaaja. Hän myös ohjasi yhden pitkän elokuvan. Ossi Skurnikin vanhemmat olivat liikemies Moses Skurnik ja Ester Rosenthal.Meliza's Genealogy : Ossi Skurnik 1927–2002 Skurnikin ainoa ohjaus Tie pimeään (1963) oli varhainen uuden aallon airut kotimaisessa elokuvassa. Se kuitenkin jäi vaille katsojia eikä saanut tekijöiden toivomaa valtion palkintoakaan. Skurnikin kunnianhimoinen teos on 1960-luvun vaikuttavimpia suomifilmejä, johon kuvaaja Esko Nevalainen ja säveltäjä Kari Rydman antoivat tärkeän panoksen. Elokuvan keskeisissä rooleissa näyttelivät Jarno Hiilloskorpi, Eila Ilenius, Elina Salo ja Ismo Kallio. Elokuva katosi näkyviltä ohjaajan kuoleman jälkeen vuonna 2002, eikä sitä nähty televisiossakaan vuoden 1976 jälkeen yli 30 vuoteen, ennen kuin vuonna 2014. Elokuva nostettiin ansaitsemaansa arvoon Filmihullun Suomi-numerossa 3/2012. Elokuvaoppinsa alun Skurnik sai insinööri Heikki Aholta ja opiskeli sitten elokuvan tekoa neorealismin pyhäkössä, Rooman Centro sperimentale di cinematografian ohjaajalinjalla 1951–1952, mutta oli kuitenkin ehtinyt tehdä sitä ennen vuosina 1946–1949 seitsemän lyhytelokuvaa. Yksi niistä oli Kiikan lapset, jonka pohjalta syntyi Ralf Rubinin ohjaama ja Skurnikin kuvaama ja leikkaama pitkä näytelmäelokuva Kesäyön lapset (1955)., Taustaa, viitattu 24.4.2014 Skurnikin leikkaajanura alkoi kahdessa itsenäisen tuottajan Ralf Rubinin ohjaamassa elokuvassa Kasvot kuvastimessa (1953) ja Kesäyön lapset (1955). Niiden jälkeen hän oli muun muassa Matti Kassilan (Punainen viiva 1959, Kaasua, komisario Palmu! 1961, Haluan rakastaa, Peter 1972), Aarne Tarkaksen (Paksunahka 1958, Sotapojan heilat 1958) ja Ritva Arvelon (Kultainen vasikka 1961) elokuvien leikkaajana. Kasvot kuvastimessa -elokuvaan toi neorealistisia sävyjä paitsi kuvaukseen, myös sisältöön. Se tehtiin kevyellä mykkäkameralla, ja repliikit jälkiäänitettiin., Taustaa, viitattu 24.4.2014 Skurnik toimi muun muassa leikkaaja Juho Gartzin ja ohjaaja-näyttelijä- käsikirjoittaja Jukka Virtasen oppi-isänä elokuvamaailmassa.Otto Suuronen: Tarjolla tänään! Jukka Virtanen 80 v., Tihkusateen masentama puisto, Huutoja ja kuiskauksia elokuvasta ja populaarimusiikista -blogi 25.7.2013. Skurnik on haudattu Maunulan uurnalehtoon. == Lähteet == Luokka:Suomalaiset elokuvaleikkaajat Luokka:Suomalaiset elokuvaohjaajat Luokka:Suomen juutalaiset Luokka:Vuonna 1927 syntyneet Luokka:Vuonna 2002 kuolleet
Orosu

Orosu () tai Orohu () on maalaiskunta (nasleg) ja sen keskuskylä Verhneviljuiskin ulusin keskiosassa Sahan tasavallassa Venäjällä. Orohun kylä sijaitsee 25 kilometriä piirikeskuksesta Verhneviljuiskista itään. Orosun alueella harjoitetaan nautakarjan ja hevosten hoitoa, jotka tuottavat maitotaloustuotteita ja lihaa. Lisäksi harjoitetaan myös vihannestenviljelyä. Kylässä on kulttuuritalo, yhtenäiskoulu, terveyskeskus ja kauppa. Asukasluvun kehitys: *700 (1989) *762 (2001) == Lähteet == Luokka:Verhneviljuiskin ulus
Armas Vallasvuo

Armas Eskil Vallasvuo (alk. Walén, 12. kesäkuuta 1907 Helsinki – 27. toukokuuta 1995 Helsinki) oli suomalainen elokuvaleikkaaja. Hänen vaimonsa oli Kerttu Vallasvuo (o.s. Kilpinen). Vallasvuon ura kattaa yli 150 elokuvaa. Hän oli Elmer Lahden ohella toinen T.J. Särkän johtaman Suomen Filmiteollisuuden vakioleikkaajista. Osmo Harkimon kanssa Vallasvuo leikkasi Edvin Laineen ohjaaman Tuntemattoman sotilaan (1955). He yhdistelivät aitoa TK-miesten ottamaa kuvaa jatkosodasta fiktiiviseen filmimateriaaliin niin taidokkaasti, että elokuvan katsojan on vieläkin vaikea erottaa nämä kaksi toisistaan. Kaksikko sai elokuvasta Jussi-palkinnon. Edvin Laineen elokuvien lisäksi Vallasvuo toimi leikkaajana myös monille muille ohjaajille, kuten Matti Kassila, Ville Salminen, Aarne Tarkas ja maisteri Särkän itsensä ohjaamille elokuville. Vallasvuo menehtyi pitkän sairauden uuvuttamana 87-vuotiaana. Hänet on haudattu Malmin hautausmaalle. == Lähteet == ==Aiheesta muualla== * Luokka:Suomalaiset elokuvaleikkaajat Luokka:Vuonna 1907 syntyneet Luokka:Vuonna 1995 kuolleet
Düllükü

Düllükü () eli Djulljukju () on nasleg eli maalaiskunta ja tämän maalaiskunnan keskuskylä Viljui-joen pohjoispuolella Verhneviljuiskin ulusin keskiosassa Sahan tasavallassa Venäjällä. Kylä sijaitsee 40 kilometriä iirikeskuksesta Verhneviljuiskista pohjoiseen. Düllükün alueella harjoitetaan nautakarjan ja hevosten hoitoa, jotka tuottavat maitotaloustuotteita ja lihaa. Düllükün kylässä on kulttuuritalo, yhtenäiskoulu, terveyskeskus ja kauppa. Düllükün kylässä oli 1364 asukasta vuonna 2001. Keskuskylän lisäksi kuntaan kuuluu Bjutejdjahin kylä (), joka sijaitsee 15 kilometriä keskuskylästä pohjoiseen. Siellä oli yhdeksän asukasta vuonna 2001. == Lähteet == Luokka:Verhneviljuiskin ulus
Elmer Lahti

Elmer Aksel Lahti (20. heinäkuuta 1913 Tampere – 9. elokuuta 1976 Espoo) oli suomalainen elokuvaleikkaaja. Lahti toimi Armas Vallasvuon ohella Suomen Filmiteollisuuden toisena vakioleikkaajana. Uransa aikana Lahti leikkasi viitisenkymmentä elokuvaa. Hänen tunnetuimpia töitään ovat muun muassa useimmat Armand Lohikosken Pekka Puupää -elokuvista sekä Aarne Tarkaksen Villi Pohjola -elokuvasarja. Lahden ainoa Suomen Filmiteollisuuden ulkopuolella leikkaama elokuva oli Tommi Rinteen tuottama Villin Pohjolan salattu laakso (1963). Suomen Filmiteollisuuden lopetettua näytelmäelokuvien teon Lahti siirtyi leikkaajaksi television puolelle. Lahti oli koulutukseltaan laborantti ja hän avioitui Helsingissä vuonna 1938 kampaaja Anna Lisa Lindqvistin kanssa.Familjenotiser, Laboranten Elmer Aksel Lahti, från Helsingfors södra församling, och frisörskan Anna Lisa Lindqvist, från Tammerfors svenska församling, Tammerfors Aftonblad, 1938, No 236, sivu 3, julkaistu 28.11.1938 Lahti oli muuttanut Tampereelta Helsinkiin vuonna 1935.Muuttavia, Elmer Aksel Lahti Helsingin et. suom. s., Aamulehti, 1935, No 351, sivu 4, julkaistu 30.12.1935 Tampereella Lahti oli tätä aiemmin kilpaillut painissa menestyksekkäästi.Painipropagandaa eilen Tampereella, Aamulehti, 1931, No 318, sivu 3, julkaistu 23.11.1931 Lahti esitti näytösluonteisesti myös painonnostoa isoveljensä Eero Lahden kanssa, joka oli SM-mitalisti painissa ja painonnostossa.Urheilumme kasvot, Osa 4, Lahti, Eero Antero, sivu 408, vastaavat toimittajat Risto Rantala ja Markku Siukonen, Oy Scandia Kirjat Ab, Keuruu 1976Lahti, Eero Antero, autonkuljettaja ja Lahti, Elmer Aksel, asiapoika, Puolimatkankatu 3, Tampereen osoitekalenteri 1935, No 1936, sivu 309, julkaistu 1.12.1935Aamulehti, 1932, No 55, sivu 7, julkaistu 25.2.1932 Lahti on haudattu puolisonsa kanssa Espoon tuomiokirkon hautausmaalle. ==Lähteet== * === Viitteet === Luokka:Suomalaiset elokuvaleikkaajat Luokka:Vuonna 1913 syntyneet Luokka:Vuonna 1976 kuolleet
Paavalinkirkko

Paavalinkirkko voi viitata seuraaviin kirkkoihin: * Paavalinkirkko, kirkko Frankfurtissa * Paavalinkirkko, kirkko Helsingissä * Paavalinkirkko, kirkko Oslossa * Paavalinkirkko, kirkko Tartossa. == Katso myös == * Pyhän Paavalin katedraali/kirkko, useita kirkkoja
Seinäjoen katurata

Seinäjoen katurata on väliaikainen katurata Seinäjoella. Rata sijaitsee keskustan lähellä teollisuusalueella ja siellä järjestetään vuosittain Seinäjoen Vauhtiajot. ==Historia== Ensimmäinen rata sijaitsi nykyisen kantatie 67:n tienoilla. Tällä radalla ajettiin vuosina 1973–1983. Kilpaileminen täytyi lopettaa teiden muutostöiden vuoksi. Kilpailut siirrettiin Kapernaumin teollisuusalueelle, jossa ajettiin 1980-luvun loppupuolella saakka neliönmuotoisella katuradalla. Kun Vauhtiajot aloitettiin uudelleen vuonna 2004, rata siirrettiin alueen pohjoispäähän ja kyseisenä vuonna ajettiin väliaikaisella radalla. Jo 1980-luvulla kaavoitettu ja suunniteltu aito katurata saatiin käyttöön pitkien neuvottelujen ja paikallisen yrittäjäjärjestön tuella vihdoin vuodesta 2005. ==Kilpasarjat== * Rata-SM http://www.rata-sm.fi * NEZ Racing Championship http://www.fia.nez.eu * X-Treme Drift Challenge http://www.xtreme.fi ==Katso myös== * Vauhtiajot ==Lähteet== ==Aiheesta muualla== * Seinäjoen Vauhtiajojen kotisivut Luokka:Suomen moottoriradat Luokka:Seinäjoen urheilupaikat